Laikykitės ten

Laikykitės ten – intelektualios satyros šou, pradėta žurnalisto Andriaus Tapino. Ši laida nuo 2016 m. rugsėjo 11 d. rodoma „Laisvės TV“ kanale „Youtube“ svetainėje.A. Tapinas įkūrė interneto televiziją „Laisvės TV“ Taip pat ši laida transliuojama „Balticum“ regioninėje televizijose. Nuo 2019 m. liepos 6 dienos „Laisvės TV“ kuriamas laidas (taip pat ir „Laikykitės ten") pradėjo transliuoti „Lietuvos ryto“ televizija.

 Istorija 
Nuo 2017 m. kovo 8 d. iki 2018 m. birželio 7 d. rodyta laida rusų kalba „Держитесь там“, satyriškai parodanti Rusijos aktualijas. 2020 m. rugpjūčio 20 d. išleista speciali „Держитесь там” laida, skirta Baltarusijos piliečiams, kurie tuo metu kovojo protestuose už Baltarusijos laisvę ir demokratiją.Держитесь там, спецвыпуск: Батька, пошел вон!

2017 m. rugsėjo 9 d. pradėtas antrasis laidos sezonas.Zapad pratybos || Laikykitės ten su Andriumi Tapinu || S02E01

2018 m. rugpjūčio 26 d. „Laisvės TV“ komandos organizuojamame „Laisvės piknike“ pradėtas trečiasis laidos sezonas.

2019 m. vasario 16 d. eteryje pasirodė 100-oji laida.100-oji laida: ką nuspėjome, o kur šaudėme pro šalį || Laikykitės ten su Andriumi Tapinu || S03E21

2019 m. rugsėjo 15 d. pradėtas trečiasis laidos sezonas. 

2020 m. kovo 11 d. Lietuvos Nepriklausomybės atkūrimo 30-mečiui paminėti išleistos trys specialios „Laikykitės ten su Andriumi Tapinu” laidos „30 laisvės akimirkų”.30 laisvės akimirkų I : laukinė laisvė

2020 m. rugsėjo 13 d. prasidėjo penktasis laidos sezonas, atnaujintos laidos dekoracijos, vizualinis stilius. 

2020 m. lapkričio 15 d. „Laikykitės ten su Andriumi Tapinu” pristatytas naujas laidos pavadinimas – „Laikykitės ten”, laida pasipildė dviem vedėjais: Irma Bogdanovičiūte ir Ignu Grinevičiumi.Andrius Tapinas „Laikykitės ten” kėde dalinsis su dar dviem vedėjais

2021 m. rugsėjį pradėtas šeštasis laidos sezonas.

2022 m. pradėtas septintasis laidos sezonas, atnaujintos laidos dekoracijos, pristatytos naujos rubrikos: „Radikalusis smalsumas“ (mokslo naujienos su Goda Raibyte-Aleksa), „Ką pažiūrim“ (kartu su aktoriumi Jonu Braškiu apžvelgiami naujausi filmai), „Kriminalinis skaitalas“ (kriminalinė naujienų apžvalga su aktoriumi Mindaugu Papinigiu), „Ant suoliuko“ (sporto rubrika, vedėjas Ignas Grinevičius), „Topas“ ir „Penktadienio ypatingasis“.

 Formatas 
Laidoje satyriškai apžvelgiamos savaitės Lietuvos ir pasaulio aktualijos, išsamiau nagrinėjama pasirinkta tema, kalbinami svečiai, pirmose laidose skambėjo gyva muzika.

 Gamyba 

Šios laidos gamyba finansuojama iš aukotojų „Contribee“ surinktų lėšų.Tapino „Laisvės TV“ jau lenkia „Netflix“ Čia žmonės gali aukoti nuo 1 iki 200 JAV dolerių. 2020 m. lapkritį „Laisvės TV“ turėjo virš 6 000 rėmėjų, o kas mėnesį paskirta suma viršija 26 000 JAV dolerių. Aukotojai norimą sumą pinigų „Laisvės TV“ gali paskirti ir naudodamiesi „Bitcoin“, „Paypal“ ir „Paysera“.

Laidos epizodų filmavimo vietos kinta kiekvieną savaitę. Iki 2020 m. karantino paskelbimo, laida buvo filmuota daugiau nei 30-yje skirtingų Lietuvos miestų.  

2020 m. kovo mėn. prasidėjus COVID-19 pandemijai pasaulyje ir karantinui Lietuvoje, filmavimai su publika laikinai buvo sustabdyti. 

2022 m. startavus 7-ajam sezonui atsinaujinusi, interaktyvesnė laida buvo pristatytas gyvai rugsėjo 22 dieną Paviljone (Vilnius). Contribee remėjai, kurie remia Laisvės TV 10 EUR ir daugiau nuo šio sezono nemokamai kviečiami į visus laidos filmavimus.

 Nuorodos 
 Laidos Youtube kanalas
 LaisvėsTV „Facebook“ paskyra

 Šaltiniai 

Kategorija:Lietuvos televizijos laidos
Kategorija:Internetas Lietuvoje